**"ГЕНИЯТ НА МЯСТОТО - ГРАДСКАТА ИДЕНТИЧНОСТ КАТО РЕСУРС"**

**Ръководител: проф. д-р Райна Гаврилова**

**катедра История и теория на културата, Философски факултет,**

**Договор № 242/26.04.2016**

Проектът "Геният на мястото - градската идентичност като ресурс" си поставяше три паралелни цели: научно-изследователска, приложна и педагогическа. Интересният и важен проблем, съчетан с използваните антропологически методи направи възможно постигането на окуражителни резултати и в трите насоки. Фото, видео и наративната документация събрана в Хасково (пълна), Димитровград, Харманли и Варна и др. места (тематични) е оформена в архив, който ще служи в бъдеще на преподавателите, докторантите и студентите от специалност културология. Събраните материали станаха основа за разработване на научни текстове, чието публикуване като отделен тематичен брой на сп. Семинар\_БГ [http://www.seminar-bg.eu/](http://www.seminar-bg.eu/%20) предстои. Наблюденията, новите хипотези и новите интерпретации на връзката между общностите и техните градове бяха представени на конференция (25-26.11.2016) с участието на екипа, изследователи от други институти и представители на посетените градове. Както публикациите, така и представянията, съдържат идеи за обсъждане и разработване на градски културни политики. Документираните казуси вече се използват от преподавателите от екипа във водените от тях курсове. Студентите и докторантите, които участваха в проекта получиха възможност за теренни изследвания под директното ръководство на преподавателите си и единодушно оценяват високо тази възможност, независимо от интензивната работа: сутрешни семинари; обходи, наблюдения и интервюта от 10 часа сутринта до 19 часа вечерта, последвани от обсъждания по време на вечеря. Ясно свидетелство за това е фактът, че двама от студентите се явиха на конкурс и в момента са редовни докторанти по Културна антропология; трима докторанти подготвят публикации по материали от проекта и четирима студенти пишат дипломни работи.